

Mestna občina Velenje, Titov trg 1, Velenje, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18, 61/20 - ZDLGPE, 175/20 - ZIUOPDVE, 78/23 - ZUNPEOVE, 78/23 – ZORR, 131/23 - ZORZFS) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO O SKLENITVI NEPOSREDNE PRODAJNE POGODBE**

**(****nepremičnina z ID znakom parcela 964 2397/332)**

1. **Naziv in sedež lastnika nepremičnine:**

Mestna občina Velenje, Titov trg 1, 3320 Velenje.

1. **Predmet prodaje:**

Predmet prodaje je nepremičnina z ID znakom parcela 964 2397/332, velikosti 187 m2, ki v naravi predstavlja zelenico.

Na nepremičnini je vknjižena služnostna pravica hoje in vožnje z motornimi vozili zaradi dostopa pri vzdrževanju elektroenergetskega objekta za čas, dokler bo naveden objekt stal na tem zemljišču v korist Elektro Celje d.d. (ID zaznambe 11037536).

Na nepremičnini bo kupec ustanovil neodplačno služnostno pravico za namen hoje, vožnje, vzdrževanje in uporabe toplovoda in kanalizacije, v korist prodajalca. Kupec krije stroške notarske overitve. Stroške vknjižbe služnostnih pravic v zemljiško knjigo krije prodajalec.

Nepremičnina se prodaja po načelu »videno-kupljeno«, zato morebitne reklamacije po končani prodaji ne bodo upoštevane.

1. **Vrsta pravnega posla in sklenitev pogodbe**

Prodaja nepremičnine se izvede po metodi neposredne pogodbe. Pogodba mora biti sklenjena v roku 15 dni po pozivu Mestne občine Velenje. V kolikor pogodba ni sklenjena v danem roku, lahko Mestna občina Velenje odstopi od sklenitve posla.

1. **Najnižja ponudbena cena**

Najnižja ponudbena cena za nepremičnine mora biti **34,00** **EUR/m2.**

Izhodiščna cena je določena na podlagi Cenitvenega poročila o oceni vrednosti nepremičnin št. C-1867.24, z dne 7. 5. 2024 in Dopolnitve cenitvenega poročila o oceni vrednosti nepremičnin, z dne 4. 7. 2024, ki jih je izdelal stalni sodni cenilec in izvedenec gradbene stroke Anton Apat, univ. dipl. inž. grad.

1. **Rok za prejem ponudbe**

Ponudbo lahko oddajo pravne ali fizične osebe, ki v skladu s pravnim redom Republike Slovenije lahko postanejo lastniki nepremičnin.

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do vključno 9. 8. 2024.** Na sprednji strani kuverte mora biti navedeno: **»NE ODPIRAJ - ponudba za nakup nepremičnine 2397/332«.** Na zadnji strani kuverte mora biti naveden naziv in naslov ponudnika.

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb bo javno in bo potekalo v sejni sobi št. 107.1, dne 13. 8. 2024 ob 12.15 uri.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

1. **Sestavine ponudbe in rok za sklenitev prodajne pogodbe**

Ponudnik pri oddaji ponudbe izpolni obrazec »PONUDBA ZA NAKUP NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

V kolikor bo prispelo več ponudb, se s ponudniki opravijo dodatna pogajanja o ceni in se z najugodnejšim ponudnikom sklene prodajna pogodba.

1. **Plačilo kupnine**

Kupnino mora kupec plačati v roku 15 dni od izstavitve računa s strani prodajalca, ki ga bo prodajalec izstavil na podlagi sklenjene prodajne pogodbe. Plačilo kupnine v tem roku je bistvena sestavina prodajne pogodbe.

1. **Kontaktna oseba in možnost ogleda**

Informacije o stvarnem in pravnem stanju nepremičnine ter informacije o ogledih dobijo interesenti na Mestni občini Velenje, Urad za urejanje prostora, Bojan Lipnik, tel. št. 03 8961 670, vsak ponedeljek, sredo in petek od 9:00 do 11:00, do zaključka te objave. Za ogled se je treba dogovoriti.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Drugi pogoji in posebnosti prodajne pogodbe**

Iz lokacijske informacije št. 4780-0061/2022 z dne 22. 5. 2024 izhaja, da ima nepremičnina status stavbnega zemljišča, po podrobnejši namenski stanovanjske površine (SS), oznaka podrobnejše prostorske enote VE1/302, omejitve:

* erozijsko območje: opozorilno območje - običajni zaščitni ukrepi,
* varovalni pas javne poti (JP),
* varovalni pas lokalne krajevne ceste (LK),
* varovalni pas: transformatorska postaja,
* varovalni pas elektrovoda: kablovod - podzemni kabelski vod - 20 kV in
* varovalni pas kanalizacije: mešani vod.

Vse stroške v zvezi s pogodbo: dajatve, notarska overitev, stroški vknjižbe lastninske pravice v zemljiško knjigo, stroške cenitvenega poročila v višini 171,50 EUR, stroške parcelacije nepremičnin v višini 908,90 EUR, kot tudi morebitne druge stroške, ki bi nastali v zvezi s prodajo, poravna kupec.

Številka zadeve: 4780-0061/2022

Datum: 11. 7 . 2024

Pripravil: Peter DERMOL

Bojan LIPNIK župan Mestne občine